Cuneiform Tablet TC 1 13
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma e-la-lí a-na šu-a-nim qí-bi-ma AN.NA ù TÚG ku-nu-ki-a a-ṣé-er a-šùr-na-da šé-bi₄-lá 10 TÚG ma-la ša áš-pu-ra-ni a-ta li-qé-ma 15 GÍN.TA šé-bi₄-lam TÚG ša a-ṣé-er i-dí-a-šùr ù DUMU a-mur-DINGIR šé-bu-lu-ni pí-qí-sú-nu-tí šu-ma TÚG la i-mu-ú lá-qá-iš KI ša-ni-tim bi₄-il₅-tim KI AN.NA a-na DAM.GÀR ke-nim dí-šu-nu lu-bu-šé-e ša DUMU i-sú-rik₁₃ a-na u₄-me dí-šu-um ú-la a-na DAM.GÀR ke-nim KÙ.BABBAR ša li-bi₄-kà šé-bi₄-lam ù 0.5 ma-na ša KÁ a-bu-lim ta-aq-bi-a-ni šé-bi₄-lam ma-ás-ḫa-ku-ú ù a-na-ku a-ga-mì-il₅-kà mu-nu-a-tí-kà i-ša ša-lim-ma ma-lá i-kà-ša-da-kà-ni ší-ma-am ni-ša-a-ma nu-šé-ba-lá-kum